## La Conselleria de Justícia recorda als familiars dels morts en la riuada que no han d’abonar cap tipus de gasto mèdic forense

*** Tots els gastos forenses per la pràctica de l’autòpsia i identificació són a càrrec de la Conselleria de Justícia mitjançant l’Institut de Medicina Legal**

La Conselleria de Justícia i Administració Pública recorda que tots els gastos forenses de les víctimes de la riuada són a càrrec de la Conselleria de Justícia mitjançant l’Institut de Medicina Legal.

És necessari assenyalar que el servici forense no ocasiona cap gasto per la pràctica de l’autòpsia ni identificació a qualsevol persona que requerisca estos servicis. La pràctica forense és un servici públic i, per tant, gratuït.

En conseqüència, la Conselleria vol deixar clar que el servici forense no pot ocasionar ni ha d’ocasionar cap gasto a les persones que s’hagen vist afectades per la pèrdua d’algun familiar.

En qualsevol cas, la Generalitat es mantindrà vigilant davant de possibles càrrecs indeguts en les factures de les funeràries emeses als familiars en relació amb el servici.

Fecha: 10/01/2025